Κωνσταντίνος Σαρακινιώτης

Αγωνιστής της Ελληνικής Επανάστασης του 1821 από την Στεμνίτσα Αρκαδίας . Γεννήθηκε περί τα τέλη του 18ου αιώνα στο Σαρακίνι Γορτυνίας και έλαβε μέρος , μαζί με πλήθος Στεμνιτσιωτών , σε πολλές μάχες κατά των Τούρκων , Αλβανών και Αιγυπτίων . Αγωνίσθηκε γενναίως και εντίμως από την αρχή μέχρι το τέλος του υπέρ Ανεξαρτησίας ιερού αγώνος , δείχνοντας διακαή ζήλο υπέρ της πατρίδος . Αυτά αναφέρει το Αριστείο που έλαβε το 1844 με επικύρωση του Νικήτα Σταματελόπουλου(Νικηταρά) και του Κανέλλου Δεληγιάννη και βρίσκεται στα Γενικά Αρχεία του Κράτους , φάκελος 277.